કહેવાય છે કે પોતાની રુચિ પ્રમાણે કામ કરવાથી ખૂબ ફ્રેશનેસનો અનુભવ થાય છે, તણાવ દૂર થાય છે. જો તમને વાંચનનો શોખ હોય તો તે પણ પૂરો કરી શકો છો. તેનાથી તમને વધારે આરામ મળશે. તે સિવાય પણ એક શ્રેષ્ઠ ઉપાય છે, તમારા મનમાં ઊભા થયેલા તણાવને તમે ડાયરીમાં લખીને પણ દૂર કરી શકો છો. પરિવારની સાથે સમય વિતાવવાથી તણાવ મુક્ત બની શકાય છે, તે વાતમાં બે મત નથી. આવા સમયે તમે તમારા સાથી સાથે બને તેટલી વધારે એક્ટીવીટીઝ કરો તો તણાવને દૂર કરવાનો પણ પ્રયત્ન કરી શકશો અને જે પ્રેમની સંકડામણ ઊભી થઇ છે, તે ફરીથી એકબીજાના મનમાં જગ્યા શોધી લેશે. તમે તણાવને દૂર પણ કરી શકશો અને સાથે જ પોતાના સંબંધને સુમધુર પણ બનાવી શકશો.- મેધા પંડ્યા ભટ્ટ